หาไอเดีย ให้ประสบการณ์เป็นของขวัญแก่เธอ ทำอะไรดีๆ ให้เธอเป็นของขวัญ หาของขวัญที่ไม่เหมือนใคร หลีกเลี่ยงข้อผิดพลาดต่างๆ ที่มักจะเกิดขึ้น ทำของขวัญให้
อย่ารอจนถึงนาทีสุดท้าย ถ้าคุณวางแพลนไว้ล่วงหน้า คุณก็จะสามารถตัดสินใจเรื่องการแสดงความโรแมนติกของคุณหรือของขวัญโรแมนติกๆ ที่ดูเหมาะกับโอกาสนั้นได้ แถมคุณก็จะมีเวลาในการเตรียมการด้วย นอกจากนี้ ถ้าเกิดว่าคุณอยากจะสั่งซื้อของจากออนไลน์ คุณก็ยังมีเวลาอยู่ ให้คุณใช้เวลาบางส่วนเพื่อระดมความคิดของตัวเองออกมาเป็นลิสต์ 3 ลิสต์ โดยที่ลิสต์แรกจะเกี่ยวกับสิ่งต่างๆ ที่เธอชอบ ลิสต์ที่ 2 จะเป็นสิ่งต่างๆ เกี่ยวกับตัวเธอที่คุณชอบ และลิสต์สุดท้ายจะเกี่ยวกับสิ่งต่างๆ ที่คุณทั้งคู่มีร่วมกัน อาจจะเป็นมุกตลกที่คุณรู้กันแค่สองคนหรือความทรงจำต่างๆ ที่คุณมีร่วมกันก็ได้ จากนั้นก็ใช้ลิสต์พวกนี้มาเป็นตัวช่วยสร้างไอเดียในการหาของขวัญให้แฟนสาวคุณซะเลย ตัวอย่างเช่น หากคุณรู้ว่าเธอชอบทำอาการ คุณอาจจะให้ผ้ากันเปื้อนที่พิมพ์ลายรูปโปรดของคุณทั้งคู่ก็ได้ หลายคนชอบของขวัญที่ใช้งานได้จริง ซึ่งถ้าคุณเลือกตัวเลือกนี้ คุณก็ต้องระวังด้วย เพราะตัวคุณเองก็คงไม่อยากจะให้ของที่ดูน่าเบื่อหรือเดิมๆ ใช่ไหมล่ะ ดังนั้น คำถามที่ดีที่สุดที่ควรจะเอาไว้ถามตัวเองก็คือ “สิ่งที่เราจะซื้อให้แฟนเรานั้นจริงๆ แล้วเขาก็ต้องซื้อเองอยู่ดีหรือเปล่า ถ้าเกิดว่าเราไม่ได้ซื้อให้?” ถ้าคำตอบคือใช่ ก็อย่าซื้อสิ่งนั้นให้เธอ ของขวัญที่ดีควรจะเป็นอะไรบางอย่างที่เธออยากได้และ/หรือเอาไปใช้งานได้ แต่เธอไม่น่าจะซื้อให้ตัวเองได้ ตัวอย่างเช่น บางทีเธออาจจะเล็งเครื่องครัวบางชิ้นไว้อยู่ แต่เธอไม่มีเงินเหลือพอที่จะไปซื้อสิ่งนั้น ซึ่งนี่แหละที่จะกลายเป็นของขวัญที่ยอดเยี่ยมให้กับเธอได้ บางทีเธออาจจะบอกใบ้เกี่ยวกับสิ่งที่เธออยากได้เอาไว้แล้วก็ได้ หรือบางทีคุณทั้งคู่อาจจะเพิ่งคุยเกี่ยวกับบางสิ่งบางอย่างที่เธอหลงใหลมากๆ มาแล้วก็ได้ ซึ่งการใช้สิ่งที่เธอพูดมาเป็นตัวช่วยในการเลือกของขวัญนั้น จะช่วยรับประกันได้ว่าเธอจะได้รับของขวัญที่เธอชอบจริงๆ และก็ยังเป็นการแสดงให้เธอเห็นด้วยว่าคุณฟังในสิ่งที่เธอพูดจริงๆ ตัวอย่างเช่น เธออาจจะพูดว่า “เพลงของเทเลอร์ สวิฟต์ทำให้ฉันมีความสุขมากๆ เลยล่ะ ฉันอยากได้ซีดีอัลบั้มใหม่ของเขาจังเลย” หากเธอมีบัญชี Pinterest นี่จะเป็นแหล่งไอเดียที่ยอดเยี่ยมมากๆ ในการหาของขวัญที่เธออยากได้ โดยที่คุณไม่ต้องถามเธอตรงๆ เลย และอีกแหล่งไอเดียหนึ่งก็อาจจะเป็น wishlist ใน Amazon ของเธอ หากว่าเธอเปิดให้ดูเป็นสาธารณะล่ะก็ ขอแค่ให้แน่ใจว่าตัวคุณเองไม่ได้ซื้ออะไรที่เธอมีอยู่แล้วก็พอ “ภาษารัก” หรือ "Love language" นั้นเป็นคำที่ใช้โดยแกรี่ แชปแมน  (Gary Chapman) ซึ่งเขาใช้เพื่ออธิบายสิ่งที่คนเราต้องการเพื่อจะได้รู้สึกเป็นที่รัก ดังนั้น หากคุณคิดออกว่าภาษารักของแฟนคุณเป็นแบบไหน คุณก็จะสามารถให้บางสิ่งบางอย่างที่เธอต้องการจริงๆ และทำให้เธอรู้สึกเป็นที่รักได้ ซึ่งวิธีหนึ่งที่จะช่วยให้คุณรู้ภาษารักของเธอได้ก็คือขอให้เธอทำแบบทดสอบที่เว็บ 5lovelanguages.com (แบบทดสอบจะเป็นภาษาอังกฤษ) และอย่ากังวลไป เพราะเธอจะรู้สึกว่าการที่คุณอยากรู้ว่าภาษารักของเธอเป็นแบบไหนนั้นอาจจะเป็นเรื่องโรแมนติกสำหรับเธอก็ได้  ภาษารักภาษาแรกคือ การใช้คำพูดดีๆ (words of affirmation) ซึ่งหมายถึงว่าเธอจะรู้สึกถึงความรักเวลาที่เธอได้ยินคำพูดชื่นชมหรือคำพูดที่แสดงความรักต่อตัวเธอ  ภาษารักภาษาที่สองก็คือ การคอยปรนนิบัติดูแล (acts of service) ซึ่งหมายถึงว่าเธอจะรู้สึกถึงความรักมากที่สุดเวลาที่คุณทำอะไรเพื่อเธอ อย่างเช่น ทำงานบ้านให้  อย่างที่สามก็คือ การได้รับของขวัญ (receiving gifts) ซึ่งก็แปลได้ตรงตามตัวเลยว่าเธอจะรู้สึกได้ถึงความรักเวลาที่เธอได้ของขวัญจากคุณ  สำหรับคนที่ให้ค่ากับการใช้เวลาร่วมกันอย่างคุ้มค่านั้น (quality time) แค่การได้ใช้เวลาร่วมกันกับคุณก็เป็นสิ่งที่สำคัญที่สุดสำหรับตัวเขาแล้ว  สำหรับคนที่มีภาษารักเป็นการสัมผัสทางกาย (physical touch) สิ่งสำคัญสำหรับเธอคนนั้นก็คือการได้อยู่ใกล้ชิดกับคุณนั่นเอง ไม่ว่าจะเป็นการจับมือกันไปจนถึงการมีโมเมนต์ที่ได้ใกล้ชิดกัน ตรงนี้ให้คุณใช้ดุลพินิจในการตัดสินใจถามด้วย เพราะแม้ว่าผู้หญิงบางคนอาจจะชื่นชมในการที่คุณถามเธอ แต่สำหรับบางคนอาจจะมองว่านี่เป็นเรื่องแปลกก็ได้ หากคุณอยากจะขอความเห็นจากเธอเพื่อเป็นตัวช่วยในการตัดสินใจ ให้คุณหลีกเลี่ยงการถามแค่ว่า “เธออยากจะได้อะไรหรอ?” แต่ให้คุณถามถึงสิ่งต่างๆ หรือประเภทของสิ่งต่างๆ ที่เธอได้เล็งเอาไว้อยู่ตลอด ด้วยวิธีนี้ เธอจะไม่รู้เลยว่าสิ่งที่เธอกำลังจะได้จากคุณคืออะไรกันแน่ แทนที่คุณจะให้อะไรบางอย่างที่เธอต้องทำด้วยตัวคนเดียว ให้คุณลองให้บางสิ่งบางอย่างที่คุณทั้งคู่สามารถทำด้วยกันได้ ไม่ว่าจะเป็นสิ่งที่คุณทั้งคู่ชอบหรือสิ่งที่คุณชอบแต่อาจจะไม่มากเท่าที่เธอชอบ ซึ่งนี่จะกลายเป็นของขวัญที่เธอลืมไม่ลงเลยทีเดียว ตัวอย่างเช่น คุณอาจจะซื้อตั๋วสองใบเพื่อไปดูละครเวทีหรือมิวสิคัลด้วยกัน หรือไม่คุณก็อาจจะซื้อตั๋วคอนเสิร์ตวงซิมโฟนีเพื่อไปดูกับเธอก็ได้ ตัวอย่างเช่น ลองพาเธอไปลงเรียนวาดรูปดู ถ้าเกิดว่าเธอเป็นคนที่ชอบวาดรูปมาตลอด หรือว่าคุณทั้งคู่อาจจะลองหาทางไปลงเรียนคลาสสอนการต้มเบียร์ที่ไหนสักที่ด้วยกันก็ได้ ถ้าเกิดว่าเธอชอบดื่มเบียร์ ซึ่งนี่อาจจะจะกลายเป็นความชอบและหลงใหลในระยะยาวได้ ขอแค่ดูให้มั่นใจว่านี่คือสิ่งที่เธอหลงใหลจริงๆ ซึ่งคุณควรจะรู้ได้จากการสังเกตในสิ่งที่เธอพูดและสิ่งที่เธอทำ แม้แต่การเดินทางท่องเที่ยวใกล้ๆ บ้านก็โรแมนติกได้เช่นเดียวกันถ้าอยู่ในเงื่อนไขที่เหมาะสม ซึ่งจริงๆ คุณไม่จำเป็นต้องเที่ยวแบบแพงเลย ตราบใดที่คุณยังนึกอยู่เสมอว่าแฟนคุณชอบอะไร ตัวอย่างเช่น หากเธอไม่ชอบอยู่แบบกลางแจ้งมากนัก คุณอาจจะพาเธอหลีกหนีความวุ่นวายเพื่อไปพักผ่อนในเมืองใกล้ๆ หรือเมืองเล็กๆ น่ารักๆ ก็ได้  สำหรับการพักผ่อนที่เล็กลงไปอีกขั้นนั้น คุณอาจจะนอนค้างคืนที่โรงแรมน่ารักๆ ในเมืองสักคืนหนึ่งก็ได้  อีกตัวเลือกหนึ่งก็คือ "staycation" ซึ่งก็คือการท่องเที่ยวใกล้ๆ บ้านนั่นเอง ซึ่งทำได้โดยใช้เวลาในวันหยุดงานของคุณวางแพลนท่องเที่ยวสนุกๆ ในเมืองที่คุณอยู่นั่นล่ะ ตัวอย่างเช่น คุณอาจจะพาเธอไปปิกนิกและเดินไปที่สวนสาธารณะ หรือไม่ก็ไปนั่งฟังดนตรีที่จัดในสวนพฤกษศาสตร์ก็ได้ บางทีคุณอาจจะไม่ต้องการให้การทำความสะอาดบ้านเป็นของขวัญทั้งหมดให้แฟนคุณ แต่ถ้าหากคุณอยู่บ้านเดียวกับแฟนคุณ การแสดงให้เห็นถึงการเอาใจใส่เธอด้วยการทำความสะอาดบ้านนั้นก็เป็นสิ่งที่ดีมากๆ แต่ดูให้แน่ใจด้วยว่าตัวคุณเองนึกถึงงานบ้านทั่วไปหมดทุกอย่างแล้วจริงๆ ไล่ตั้งแต่ล้างห้องน้ำไปจนถึงการซักผ้า คุณอาจจะทำบราวนี่ให้แฟนคุณก็ได้ (แป้งบราวนี่สำเร็จรูปจะทำให้การทำบราวนี่เป็นเรื่องง่ายมากๆ ) และเพิ่มความพิเศษด้วยการเพิ่มช็อกโกแลตชิป คาราเมล ลูกกวาด แยมราสเบอร์รี่ หรืออะไรก็ได้ที่เธอชอบลงไปด้วย และที่สำคัญอย่าลืมนึกด้วยว่าเธอแพ้อะไรบ้าง และชอบอะไร ไม่ชอบอะไร หรือถ้าเกิดว่าคุณอยากจะทำอะไรให้สุดกว่านี้ ให้คุณลองทำแบบใช้แป้ง whole meal (แป้งที่ไม่ได้เอารำออก) ดู และเลือกทำโดยใช้สูตรง่ายๆ หรือจะทำตามที่ตัวเองถนัดก็ได้ หากเธอเป็นเหมือนกับคนส่วนใหญ่ที่ไม่ค่อยจะมีเวลาดูแลรถของตัวเอง ให้คุณลองหาทาง “ยืม” รถของเธอออกมาขับ แล้วเอามาทำความสะอาดทั้งข้างในและข้างนอกซะเลย แต่ต้องดูให้แน่ใจด้วยว่าคุณไม่ได้ทิ้งของสำคัญอะไรออกไปจากรถ เพราะนั่นอาจจะกลายเป็นปัญหาแทนได้! เว็บขายของแฮนด์เมดนั้นมักจะมีของขวัญหลายรูปแบบไม่ซ้ำใคร คุณสามารถหาของบางอย่างที่เข้ากับความชอบของเธอโดยเฉพาะ หรือแม้แต่การสั่งทำของขวัญให้เธอเป็นพิเศษโดยเฉพาะก็สามารถทำได้เช่นเดียวกัน โดยคุณอาจจะดูของขวัญเหล่านั้นจากเว็บขายของแฮนด์เมดอย่าง Blisby หรือ Etsy ก็ได้ เช่นเดียวกับเว็บที่ขายงานฝีมือและงานศิลปะ คุณสามารถหาของขวัญที่มีชิ้นเดียวในโลกได้จากงานจัดแสดงงานฝีมือและผลงานศิลปะตามพื้นที่ที่คุณอยู่ และถึงแม้ว่าราคาของงานประเภทนี้จะค่อนข้างสูง แต่คุณก็มั่นใจได้เลยว่าคุณจะได้ของขวัญที่พิเศษจริงๆ แถมยังได้สนับสนุนเศรษฐกิจของท้องถิ่นไปในตัวอีกด้วย ตัวอย่างเช่น หากแฟนของคุณชอบวาดรูป งานศิลปะก็คงต้องเป็นตัวเลือกที่เหมาะสมอย่างแน่นอน อย่างไรก็ตาม หนังสือเกี่ยวกับศิลปะ หรือภาพวาดที่วาดโดยศิลปินที่เธอชื่นชอบ (ถ้าคุณสามารถซื้อได้) ก็เป็นตัวเลือกที่ดีเช่นกัน ขอแค่ให้เป็นของขวัญที่เกี่ยวกับสิ่งที่เธอชอบก็พอ ตัวอย่างเช่น ถ้าเกิดว่าแฟนคุณชอบอ่านหนังสือ แน่นอนว่าการให้หนังสือต้องเป็นตัวเลือกที่ชัดเจนอยู่แล้ว แต่คุณสามารถทำให้มันพิเศษกว่านั้นได้ ซึ่งแทนที่คุณจะซื้อหนังสือให้เธอเฉยๆ ให้คุณพยายามหาหนังสือโปรดของเธอและไปล่าลายเซ็นของนักเขียนคนนั้นให้ได้ เพราะนี่จะยิ่งทำให้ของขวัญชิ้นนี้พิเศษและไม่เหมือนใครเข้าไปอีก แม้ว่าการให้การ์ดหวานๆ ที่คุณทำเองเพื่อฉลองครบรอบ 1 เดือนจะเป็นไอเดียที่ดี แต่การทำท่าทีที่โรแมนติกมากเกินไปจะยิ่งทำให้เธอประหม่าและรู้สึกกดดันกับความสัมพันธ์ครั้งนี้มากเกิน ในทำนองเดียวกัน การ์ดทำมือก็อาจจะไม่เพียงพอสำหรับวันครบรอบ 1 ปีก็ได้ อย่างไรก็ตาม คุณต้องพิจารณาถึงสิ่งที่แฟนคุณอยากได้ด้วย เพราะว่าผู้หญิงบางคนนั้นให้ความสำคัญกับการทำอะไรให้ในวันเกิดและวันวาเลนไทน์มาก ในขณะที่ผู้หญิงบางคนชอบที่จะให้ทำอะไรแบบเรียบง่ายมากกว่า เสื้อผ้าที่ตัดไม่เนี้ยบ หรือตั๋วดูการแข่งขันกีฬาที่เธอไม่เคยสนใจเลย จะไม่สามารถเพิ่มแต้มอะไรให้คุณได้เลย ดังนั้น ดูให้แน่ใจก่อนว่าคุณนึกถึงแฟนคุณจริงๆ ไม่ใช่นึกถึงตัวเองเวลาที่คุณกำลังจะเลือกของขวัญ ภาพเดิมๆ ที่เรามักจะเห็นก็คือ ผู้ชายให้ตุ๊กตาหมี ให้สร้อยคอจี้รูปหัวใจ ให้ดอกกุหลาบกับผู้หญิง แม้ว่าผู้หญิงบางคนจะรู้สึกชอบเพราะเหมือนตัวเองกำลังอยู่ในหนังโรแมนติกคอมเมดี้เรื่องหนึ่ง แต่ส่วนใหญ่ก็อยากจะได้ของขวัญที่แสดงให้เธอเห็นว่าคุณรู้จักเธอจริงๆ และไม่มองเธอแบบตายตัวว่าเธอเป็นแบบที่คนส่วนใหญ่ชอบเป็นกัน หากคุณไม่มีเวลาและไม่มีไอเดียอะไรแล้ว อย่างน้อยคุณก็อาจจะซื้อตุ๊กตาสัตว์ที่เธอชอบแทนที่จะเป็นตุ๊กตาหมีแบบเดิมๆ หรือจะให้ช่อดอกไม้แบบที่เธอชอบแทนที่จะเป็นดอกกุหลาบ หรือว่าจะให้สร้อยคอที่ช่วยทำให้คุณนึกถึงเธอ แทนที่จะเป็นสร้อยที่มีแต่จี้รูปหัวใจก็ได้ แม้ว่านี่อาจจะดูเหมือนว่าเป็นไอเดียที่ดี แต่คุณควรจะคิดให้ดีเรื่องการให้เสื้อผ้าหรือเครื่องประดับเป็นของขวัญ ยกเว้นว่าคุณจะมั่นใจจริงๆ ว่าตัวเองรู้รสนิยมของแฟนคุณเป็นอย่างดี ซึ่งถ้าคุณจะซื้อให้เธอจริงๆ การใส่ใบเสร็จลงไปกับของขวัญประเภทนี้ก็เป็นไอเดียที่ดีเสมอ เพราะแฟนของคุณจะได้สามารถเอาไปเปลี่ยนเป็นเสื้อผ้าหรือเครื่องประดับชิ้นอื่นที่เหมาะกับเธอมากกว่าได้ ตัวเลือกนี้เป็นตัวเลือกที่ดีมาก หากคุณไม่ได้เป็นคนที่มีเงินมากมายอะไร ที่สำคัญ แฟนของคุณก็จะยิ่งให้ค่ากับของขวัญชิ้นนี้ด้วย ถ้าเกิดว่าคุณเป็นคนทำมันขึ้นมาเอง ซึ่งการทำของขวัญนั้นต้องใช้เวลาและความพยายามมากกว่าการซื้อทางออนไลน์เฉยๆ แต่มันก็ไม่จำเป็นต้องใช้เวลาทำหลายวันนัก แถมสิ่งที่ทำให้นั้น คุณก็แน่ใจได้เลยว่าจะต้องไม่ซ้ำใครแน่นอน และอย่ากังวลมากไป เพราะคุณไม่จะเป็นต้องกลายร่างเป็นแวนโก๊ะเพื่อที่จะทำของขวัญสวยๆ ให้เธอเพื่อทำให้เธอชอบหรอก เพราะทุกวันนี้ รูปภาพต่างๆ มักจะไปอยู่ในคอมพิวเตอร์หรือโทรศัพท์แทน การให้รูปภาพที่จับต้องได้นั้นอาจจะเป็นตัวเลือกที่เยี่ยมอีกตัวเลือกหนึ่ง โดยคุณอาจจะใส่รูปภาพหลายๆ รูปที่คุณทั้งคู่ถ่ายด้วยกันไว้ในสมุดภาพง่ายๆ หรือกรอบรูปก็ได้ ไม่ว่าเธอจะชอบดื่มชาหรือโกโก้ร้อนก็ตาม ให้คุณลองผสมอะไรสักอย่างสองอย่างไปกับเครื่องดื่มที่เธอชอบ ตัวอย่างเช่น ถ้าเธอชอบโกโก้ร้อน คุณอาจจะชงโก้โก้ผสมกับมาร์ชเมลโลว์สักเล็กน้อย บวกกับเหล้าเบย์ลีส์ (Baileys) ขวดเล็กๆ อีกหลายขวดเข้าไปด้วยก็ได้ หากเธอชอบดื่มชา ให้คุณลองชงชาให้เธอและใส่น้ำผึ้งอร่อยๆ ลงไปในแก้วสวยๆ เพื่อทำให้มันเป็นเครื่องดื่มที่พิเศษสำหรับเธอ หากแฟนสาวของคุณชอบที่จะแช่น้ำในอ่างอาบน้ำ การทำสบู่อโรม่าก็เป็นของขวัญที่ยอดเยี่ยมให้กับเธอได้ โดยให้คุณเลือกใส่น้ำมันหอมระเหยกลิ่นที่แฟนคุณชอบลงไปด้วย เพราะนี่จะทำให้เธอมีความสุขและผ่อนคลายได้  สบู่อโรม่านั้นทำได้ด้วยการผสมแป้งข้าวโพด 2 ถ้วยกับกรดซิตริก 1 ถ้วย และผงฟูอีก 3/4 ถ้วย จากนั้นก็นำไปร่อนกับกระชอน  เติมน้ำใส่ขวดสเปรย์เล็กๆ และถ้าหากหากคุณจะทำให้น้ำในอ่างมีฟองฟู่เป็นสี ให้คุณใส่สีผสมอาการลงไปสัก 6 หยด  ตวงส่วนผสมที่เป็นผง 1 ถ้วย ใช้สเปรย์ฉีดน้ำไปที่ผงที่ผสมไว้เล็กน้อย ผสมให้เข้ากันหลังจากที่ฉีดไปแต่ละครั้ง ส่วนผสมของคุณจะพร้อมใช้งานก็ต่อเมื่อส่วนผสมทั้งหมดจับตัวกันเป็นก้อนได้เวลาที่คุณนวด  เติมน้ำมันหอมระเหยลงไป โดยสำหรับน้ำมันหอมระเหยที่มีกลิ่นแรง (เช่น น้ำมันหอมละเหยสะระแหน่) ให้คุณหยดสัก 5 หยด แต่ถ้าหากกลิ่นเบาๆ (อย่างเช่น น้ำมันหอมละเหยเลม่อน) ให้หยดสัก 6 หยด แล้วคนให้กลิ่นเข้ากัน ใส่ส่วนผสมลงไปในแม่พิมพ์ขาดเล็กอันหนึ่งที่บรรจุในปริมาณแค่ 1/4 ถ้วยก็เพียงพอต่อน้ำในอ่างๆ หนึ่งแล้ว หากเล็กกว่านั้น ให้ใช้เพิ่มเป็นสองก้อนต่อน้ำในอ่างหนึ่งอ่าง สำหรับส่วนผสมแห้งที่เหลือก็ให้ทำแบบเดิม
วางแพลนไว้ล่วงหน้า. ระดมความคิด. ลองพิจารณาซื้อของขวัญที่มีประโยชน์ต่อการใช้งานดู. ดูจากบทสนทนาที่คุณทั้งคู่เพิ่งจะคุยกัน. ดูที่ Pinterest ของเธอ. พิจารณาภาษารักจากตัวเธอ. ถามเธอว่าอยากได้อะไร. ลองเลือกทำบางสิ่งบางอย่างที่คุณทั้งคู่ทำด้วยกันได้. ลองพิจารณาเรื่องการให้ประสบการณ์ระยะยาวเป็นของขวัญดู. ลองจัดทริปเล็กๆ ด้วยกัน. ทำความสะอาดบ้านให้. ทำอาหารให้เธอ. ทำความสะอาดรถให้เธอ. ลองดูในเว็บที่ขายของแฮนด์เมดดู. ลองดูงานฝีมือหรืองานศิลปะดู. หาอะไรบางอย่างที่เกี่ยวกับสิ่งที่เธอหลงใหล. เพิ่มความพิเศษไปอีกขั้น. พิจารณาตามโอกาสที่ใช้. หลีกเลี่ยงของขวัญที่น่าจะเป็นของคุณมากกว่าของแฟนคุณ. อย่าตกม้าตายกับมุกเดิมๆ . ระวังเรื่องการซื้อเสื้อผ้าและเครื่องประดับให้. ทำอะไรบางอย่างให้เป็นของขวัญ. ทำสมุดภาพหรือเอารูปภาพมาทำกรอบให้. ผสมเครื่องดื่มที่เธอโปรดปรานให้. ทำสบู่อโรม่า (bath bomb) แบบโฮมเมดให้.
https://www.wikihow.com/Buy-Your-Girlfriend-the-Perfect-Gift https://www.wikihow.com/Buy-Your-Girlfriend-the-Perfect-Gift https://www.wikihow.com/Buy-Your-Girlfriend-the-Perfect-Gift https://www.wikihow.com/Buy-Your-Girlfriend-the-Perfect-Gift https://www.wikihow.com/Buy-Your-Girlfriend-the-Perfect-Gift https://www.wikihow.com/Buy-Your-Girlfriend-the-Perfect-Gift
Coming Up With an Idea Giving Her an Experience Doing Something Nice for Her as a Gift Finding a Unique Gift Avoiding Common Pitfalls Making Her Gift